OpenLLM-France/wikimedia huggingface dataset:
# Djebel Sahaba

Djebel Sahaba és un cementiri prehistòric a la vall del Nil (ara submergit al llac Nasser), prop de la frontera nord del Sudan amb Egipte al nord-est d'Àfrica. S'associa amb la cultura Qadan, datada al Dryas jove fa uns 12.000 a 15.000 anys, amb un esquelet datat per radiocarboni fa aproximadament 13.140-14.340 anys. Les dates d'apatita més noves indiquen que el lloc té almenys 11.600 anys. Va ser descobert l'any 1964 per un equip dirigit per Fred Wendorf.
El lloc es cita sovint com l'evidència més antiga coneguda de guerra o violència sistèmica entre grups. Alguns antropòlegs argumenten que les morts estaven relacionades amb les pressions ambientals.

## Referències

* ↑ Dawn of Ancient Warfare. Ancient Military History.
* ↑ Antoine, Daniel; Zazzo, Antoine; Friedman, Renée «Revisiting Jebel Sahaba: New apatite radiocarbon dates for one of the Nile valley's earliest cemeteries». American Journal of Physical Anthropology, 150, 2013, pàg. 68. DOI: 10.1002/ajpa.22247. PMID: 23423718.
* ↑ Antoine, D.; Zazzo, A.; Freidman, R. «Revisiting Jebel Sahaba: New Apatite Radiocarbon Dates for One of the Nile Valley's Earliest Cemeteries». American Journal of Physical Anthropology Supplement, 56, 2013, pàg. 68.
* ↑ Muse

## Vegeu també

* Prehistòria a Egipte
* Qadan
# Estil lliure (piragüisme)

Estil lliure o també anomenat rodeo és una disciplina del piragüisme d'estil acrobàtic. Consisteix a realitzar maniobres tècniques i acrobàtiques espectaculars, en un tram d'aigües braves delimitat, que són puntuades per un jurat. La piragua que es fa servir sol ser molt maniobrable però poc o gens ràpida.
# Columbus (Mississipi)

Columbus és una població dels Estats Units a l'estat de Mississipi. Segons el cens del 2008 tenia 23.798 habitants.

## Demografia

Segons el cens del 2000, Columbus tenia 25.944 habitants, 10.062 habitatges, i 6.419 famílies. La densitat de població era de 467,6 habitants per km².
Dels 10.062 habitatges en un 29,8% hi vivien nens de menys de 18 anys, en un 38% hi vivien parelles casades, en un 21,7% dones solteres, i en un 36,2% no eren unitats familiars. En el 31,3% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,07.
Per edats la població es repartia de la següent manera: un 26% tenia menys de 18 anys, un 12% entre 18 i 24, un 26,6% entre 25 i 44, un 19,8% de 45 a 60 i un 15,5% 65 anys o més.
L'edat mediana era de 34 anys. Per cada 100 dones de 18 o més anys hi havia 75,3 homes.
La renda mediana per habitatge era de 27.393$ i la renda mediana per família de 32.596$. Els homes tenien una renda mediana de 30.773$ mentre que les dones 20.182$. La renda per capita de la població era de 16.848$. Entorn del 21% de les famílies i el 25,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Columbus». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Columbus». American Fact Finder. Oficina del Cens dels Estats Units, 12-01-2010.
# Cape Town Spurs Football Club

El Cape Town Spurs Football Club és un club de futbol sud-africà de Ciutat del Cap.

## Història

El club nasqué el 1999 amb el nom Ajax Cape Town, per la fusió dels clubs Seven Stars (1995) i Cape Town Spurs (1969), lligat al club AFC Ajax. Una mostra d'aquesta col·laboració fou el traspàs entre ambdós clubs del jugador Steven Pienaar. L'any 2020 va acabar l'associació amb el club neerlandès, esdevenint Cape Town Spurs.

## Palmarès

* National Soccer League:
       1995
* Nedbank Cup:
       1995, 2007
* Telkom Knockout:
       2000, 2008
* MTN 8:
       2015
* Mangaung Cup (pretemporada):
       2007, 2008

## Referències

* ↑ «What went wrong for Ajax in Cape Town?».
* ↑ «Ajax Cape Town set to be rebranded Cape Town Spurs following Dutch withdrawal». iol.co.za.
* ↑ October 2020, FourFourTwo Staff 08. «Cape Town Spurs launch new logo». fourfourtwo.com.
* ↑ «South Africa Champions». RSSSF.
* 1 2 3 «South Africa Cup Winners». RSSSF.

## Enllaços externs

* Web oficial
* PSL Club Info Arxivat 2008-12-16 a Wayback Machine.
# Piràmide I de Lepsius

La piràmide I de Lepsius és una piràmide anònima, sens dubte inacabada, situada al nord-est de la necròpolis sud d'Abou Rawash. Deu el seu nom al seu descobridor, l'egiptòleg Karl Richard Lepsius, que la va situar en el primer lloc de la seva llista de les piràmides d'Egipte.
Actualment, alguns egiptòlegs encara discuteixen sobre la forma del monument, com Jean-Philippe Lauer, que la veu com una mastaba.

## Descripció

Aquest monument segueix sent molt desconegut tot i un estudi preliminar realitzat per N. Swelim el 1987. Les estimacions de l'altura de la piràmide varien des de 107,5 m fins a més de 150,5 m (la segona més alta, després de la de la piràmide de Kheops). La base era d'uns 215 m, aproximadament.
La seva datació també està molt debatuda; alguns creuen que pertany a la Dinastia III egípcia o a la Dinastia IV, altres creuen que podria ser de la Dinastia V o de la Dinastia VI. N. Swelim opta per la IV dinastia egípcia, avançant que la piràmide es beneficia d'una eminència rocosa, peculiaritat arquitectònica peculiar de les piràmides d'aquest període.
L'estructura consistia en esglaons de maons en brut, similars als d'una piràmide esglaonada, que es trobaven, segons N. Swelim, coberts amb un revestiment que donava l'aspecte final d'una piràmide llisa.
La cambra funerària segueix el mateix pla que el de la piràmide de Djedefre; un llarg passadís accessible des de la cara nord i inclinat en un angle de 25°. No obstant això, gran part d'aquesta baixada està tallada a la roca i condueix a una cambra funerària subterrània, situada sota l'àpex. La dimensió de la cambra ès de 5.50 m de costat a la base i 5 metres d'altura.

## Galeria d'imatges

* Posició de la piràmide al mapa de Lepsius
* Ruines de la piràmide
* Cambra funerària de la piràmide
* Reconstrucció de la piràmide (segons N. Swelim)

## Bibliografia

* Aufrère, Sydeny H; Golvin, J. Cl. L'Égypte restituée, tome III, Sites, temples et pyramides de Moyenne et de Basse Égypte (en francès), 1997.
* Swelim, N. The brick pyramid at Abu Rawash Number "I" by Lepsius (en anglès). Publications of the Archeological Society of Alexandria, 1987.
# Sant Climent de Peralta

Sant Climent de Peralta és una entitat de població del municipi baixempordanès de Forallac. El 2005 tenia 85 habitants.
Sant Climent té l'origen en l'antic cenobi emplaçat en una petita i arraconada vall de les Gavarres, a recés de tramuntana. Al segle xviii es va abandonar l'església del vell monestir i es va construir la nova parròquia més properes al pla, cap on s'havia anat desplaçant el poblament de masies disperses que caracteritza el lloc.
L’antiga església parroquial de Sant Climent, de la qual només resten poques ruïnes, amb sepultures excavades a la roca, era una cel·la monàstica on el 844 residien uns monjos. El 881 la seva propietat fou cedida per privilegi de Carloman a la seu de Girona, cessió confirmada per un altre privilegi reial del 898 i per una butlla del 1010. A la fi del s XI se n'apoderaren els senyors de Peratallada, fins que el 1137 Dalmau de Peratallada la retornà a la seu de Girona. Fou després una simple parròquia.

## Referències

* ↑ «Sant Climent de Peralta». Gran Enciclopèdia Catalana. Barcelona: Grup Enciclopèdia Catalana.
# Estrella subgegant

Una estrella subgegant és una classe d'estrelles que són més brillants que el que és normal en el cas de les estrelles nanes de la seqüència principal de la mateixa classe espectral, però no tan brillants com les estrelles gegants. Es creu que aquestes estrelles estan cessant o han cessat ja de fusionar el seu hidrogen. En estrelles d'aproximadament una massa solar, això causa que el nucli es contregui, la qual cosa augmenta la temperatura en el centre de l'estrella per produir una fusió de l'hidrogen en una escorça envoltant el nucli. Això propicia que l'estrella esdevengui una vertadera gegant. Al principi de la fase subgegant (com en una estrella com Proció A), el diàmetre i l'esclat han augmentat, però l'estrella encara no s'ha refredat ni ha canviat de color. Més tard, les subgegants que estan a punt de convertir-se en gegants tenen un diàmetre més gran i més baixa temperatura que les estrelles de massa similar de la seqüència principal. En conjunt, la lluminositat canvia poc durant la fase subgegant, un fet prominent en els diagrames de Hertzsprung-Russell dels cúmuls globulars. En la classificació espectral, segons la classificació de Yerkes, la seva classe de lluminositat és IV.

## Referències

* ↑ «Color-Magnitude Diagram (CMD) of Globular Cluster M5».
# Filip Còmic

Filip Còmic (en llatí Philippus Comicus, en grec Φίλιππος) va ser un poeta còmic grec d'època desconeguda.
Suides menciona una de les seves comèdies, κωδωνιασται sota l'autoritat d'Ateneu de Naucratis, però el títol assignat no apareix a les obres conegudes d'Ateneu i podria ser un error al Suides i el nom correcte del poeta seria Èfip (Ephiphus). Si no és així es tractaria d'un poeta de nom Filip esmentat a la col·lecció de poetes gnòmics (aforístics) grecs on Grotius atribueix ̓Ολυνθιακός, Olynthiacus , a un poeta de nom Filípides. Màxim de Tir esmenta un γελωτοποιὸς Φίλιππος, i Temisti un Φίλιππος κωμῳδιδάς καλος.

## Referències

* ↑ [https://quod.lib.umich.edu/m/moa/acl3129.0003.001/297?page=root;rgn=full+text;size=100;view=image;q1=PhilippusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 289. ]
# Cinci Aliment

Cinci Aliment és el nom dels següents personatges:
* Lucius Cincius Alimentus fou un famós jurista romà.
* Marcus Cincius Alimentus fou tribú del poble el 204 aC.
# Beata Sança

Beata Sança és el nom dels següents personatges:
* Sança I de Lleó, citada com a beata Sancha, reina de Lleó i reina consort de Castella, morta en 1067 i fundadora del Monestir de San Isidoro de Lleó
* Beata Sança de Portugal i de Barcelona, filla de Sanç I de Portugal i germana de Teresa de Portugal i de Barcelona; morta el 1229 com a abadessa cistercenca de Lorvão
* Sança Alfons de Lleó, coneguda com a beata Sancha Alfonso, filla d'Alfons IX de Lleó i Teresa Gil, morta el 1270; monja de les Monges Comanadores de Sant Jaume de Cozuelos
* Beata Sança d'Aragó i Hongria, filla de Jaume el Conqueridor i Violant d'Hongria, morta a Jerusalem en 1275 com a monja de l'Orde de la Mercè
* Beata Sança de Mallorca, filla de Jaume II de Mallorca i reina consort de Nàpols, morta el 1345 com a monja clarissa a Palerm. Encara que no ha estat formalment beatificada, rep culte com a beata al si de la família franciscana

## Vegeu també

* Sança
# InterLiga

La InterLiga fou una competició futbolística mexicana entre clubs que servia per determinar les places per aquest país a la màxima competició Sud-americana, la Copa Libertadores de América.

## Història

Amb anterioritat al 2004, a la Copa Libertadores, els clubs mexicans competien en dues eliminatòries, primer un contra l'altre i després contra els clubs de Veneçuela, per tal d'obtenir una plaça a la màxima competició (Copa Pre Libertadores). A partir del 2004, ambdós països van tenir places automàtiques per la competició per primer cop. La Federació Mexicana decidí crear una lliga de qualificació per tal d'assignar les dues places per a la competició.
Actualment, el campió de lliga de Mèxic no participa en l'InterLiga, ja que ho fa per la Copa de Campions de la CONCACAF, la qual es disputa en el mateix període i a més obté com a premi una plaça per a jugar la Copa del Món de Clubs de futbol. Els equips mexicans campions de la Libertadores no són elegibles per disputar el Mundial de Clubs, pel fet que ells en realitat pertanyen a la CONCACAF.

## Palmarès

| Any | Seu | Campió | Finalista |
| 2004 | Carson | Santos Laguna | América |
| 2005 | Houston | Tigres de la UANL | Guadalajara |
| 2006 | Carson | Tigres de la UANL | Guadalajara |
| 2007 | Carson | Necaxa | America |
| 2008 | Carson | America | Atlas |
| 2009 | Carson | America | Guadalajara |
| 2010 | Carson | CF Monterrey | Estudiantes Tecos |

## Enllaços externs

* Web oficial Arxivat 2005-11-23 a Wayback Machine.
# Pitodor (escultor romà)

Pitodor (grec antic: Πυθόδωρος, llatí: Pythodorus) fou un escultor de la Grècia romana.
Se sap que va fer estàtues juntament amb un altre escultor de nom Cràter, molt admirades al seu temps, i que van decorar els palaus dels Cèsars situats al Palatí.
En parla Plini el Vell, que diu que van florir sota els primers emperadors (segle i) i van omplir els palaus dels Cèsars amb els millors treballs. Plini parla de dos escultors del mateix nom, que van viure al mateix temps i van fer la mateixa feina, però podria ser que es tractés, de fet, d'un sol escultor, i que hagués confós les fonts. (Plini, Naturalis Historia. XXXVI. 5. s. 4. § 11).

## Referències

* ↑ «Pythodoros.19». A: Realencyclopädie der classischen Altertumswissenschaft.
* ↑ 2.Pythodorus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 629
# Portada/article gener 10
## Formiga

Les formigues (Formicidae) són una família d'insectes socials que, juntament amb les famílies properes de les vespes i abelles, formen l'ordre dels himenòpters. Són fàcils de distingir per les seves antenes en angle i una estructura de nòdul que forma una cintura esvelta. La branca de l'entomologia que les estudia s'anomena mirmecologia.
Les formigues formen colònies que varien en mida, des d'unes quantes desenes d'exemplars fins a colònies altament organitzades que consisteixen en milions d'exemplars, en gran part femelles estèrils que formen castes d'"obreres", "soldats", o altres grups especialitzats. Les colònies també tenen alguns mascles fèrtils i una o més femelles fèrtils anomenades "reines".
# Diòcesi de Sarsenterum

La diòcesi de Sarsenterum (en llatí: Dioecesis Sarsenterensis) és una seu suprimida i actualment seu titular de l'Església catòlica.

## Història

Sarsenterum, identificable amb la vila de Stolac en l'actual Bòsnia i Hercegovina, és una antiga seu episcopal de la província romana de la Dalmàcia, sufragània de l'arxidiòcesi de Salona.
La diòcesi fou erigida probablement durant el segon sínode de Salona del 533. No se'n coneix cap bisbe d'aquesta seu, que va desaparèixer durant el segle vi.
Actualment Sarsenterum va sobreviure com a seu bisbal titular; l'actual arquebisbe titular, a títol personal, és Petar Rajič, nunci apostòlic a Angola i a São Tomé i Príncipe.

## Llista de bisbes titular

* Petar Rajič, des del 2 de desembre de 2009

## Notes

* ↑ C. L. de Voinovitch, Histoire de la Dalmatie, 2008, p. 219.

## Fonts

* (anglès) La seu titular a www.catholic-hierarchy.org
* (anglès) La seu titular a www.gcatholic.org
# Marc Pomponi Rufus

Marc Pomponi Rufus (en llatí: Marcus Pomponius Rufus) va ser un magistrat romà. Formava part de la gens Pompònia, una gens romana d'origen plebeu.
Va ser tribú amb potestat consolar l'any 399 aC, quan es van celebrar per primera vegada a Roma uns lectisternia, banquets oferts als déus en moments de calamitats públiques, on es paraven llits per ajeure-hi les seves imatges. Se sap que, juntament amb els seus col·legues, va dirigir una guerra contra les ciutats de Veïs i Falerii.

## Referències

* ↑ Titus Livi Ab Urbe Condita V,13; Fasti Capitolini
* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 493.
# Filip Dewinter

Philip Maria Frans Dewinter (Bruges, 11 de setembre del 1962), conegut popularment com a Filip Dewinter, és el cap de llista del Vlaams Belang, el successor del partit Vlaams Blok, il·legalitzat el 2004 per raons de racisme i de xenofòbia. A les eleccions municipals de 2006 va aconseguir 94.909 vots (uns 33,51% dels vots) a la ciutat d'Anvers, a Bèlgica.
Pertany a una vella família nacionalista de dretes de Bruges. El 1982 va emigrar a Anvers. És casat i pare de tres filles.

## Enllaços externs

* Filip Dewinter, web oficial (neerlandès)
# Cincia

La llei Cincia o muneralis, va ser una llei aprovada en plebiscit en temps del tribú de la plebs Marc Cinci Aliment l'any 204 aC, que va portar el nom de Da Donis et Muneribus. La llei parlava de les donacions. La facultat de donar no estava reconeguda legalment abans d'aquesta llei. Llavors eren cònsols Publi Semproni Tudità i Marc Corneli Ceteg.
Constava de tres capítols:
* El primer establia que no es podrien rebre donacions per defensar una causa, evitant així que els plebeus sovint haguessin de fer donacions importants als advocats a les calendes de gener, aniversaris i festes saturnals, per obtenir defensa gratuïta contínua. Va caure en desús i August la va renovar i va imposar penes de quatre vegades l'import del que es "donava" a l'infractor, però altre cop va caure en desús. Claudi va establir un pagament únic de deu sestercis pels oradors i Neró va voler incrementar aquesta quantitat però finalment la va deixar igual. Trajà va exigir jurament als oradors que no havien rebut res més que els deu sestercis, però la llei sempre va ser esquivada.
* El segon capítol va limitar les donacions a determinades quantitats (no es coneix la quantitat que alguns suposen que era d'un màxim de 200 aureus) excepte quan era per finalitat pública, a canvi d'un servei convingut, o als parents propers. Aquesta darrera excepció es va establir en temps d'Antoní Pius, però després l'excepció es va abolir fins al temps de Constantí I el Gran.
* El capítol tercer establia la necessitat de traditio (entrega, cessió) de la cosa donada i el requisit de la mancipatio (transmissió formal), excepte les donacions per causa de mort i les condicionals. Alguns autors pensen que era la mateixa que la llei Titia de donis et muneribus.

## Referències

* ↑ Ciceró. De l'orador, II, 71
* ↑ Titus Livi. Ab Urbe Condita, XXXIV, 4
* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 27-28 [Consulta: 19 abril 2022].
# Soverato

Soverato (en calabrès Suvaràtu) és un municipi italià, situat a la regió de Calàbria i a la província de Catanzaro. L'any 2023 tenia 8618 habitants.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 9.152 | 9.095 | 8.618 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |

## Referències

* ↑ Dizionario Di Toponomastica: Storia E Significato Dei Nomi Geografici Italiani. Garzanti, 1990.
# InterPlanetary Network

El InterPlanetary Network (IPN) és un grup de naus espacials equipades amb detectors d'esclats de raigs gamma (GRB). Per la sincronització de l'arribada d'un esclat en diverses naus espacials, es pot trobar la seva ubicació exacta. La precisió per determinar la direcció d'un GRB al cel es millora mitjançant l'augment de la separació dels detectors, i també per un temps més precís de la recepció. Les diverses naus espacials del voltant d'un UA (unitat astronòmica) i les resolucions de temps de desenes de mil·lisegons poden determinar la ubicació de l'esclat dins de diversos minuts d'arc, el que permet observacions de seguiment amb altres telescopis.

## Orígens

El 5 i 6 de març de 1979, es van detectar dues ràfegues de raigs X procedents de la mateixa font a la constel·lació de l'Orada pel detector de ràfegues de raigs γ Konus, a les naus Venera 11 i Venera 12. Aquests esclats de raigs X van ser detectats per diverses altres naus espacials. Com a part de la Xarxa InterPlanetaria (IPN), Venera 11, Venera 12 van ser afectades per l'explosió de raigs Xel 5 de març de 1979 a les 10:51 seguida 11 s després a la sonda Helios 2 en òrbita al voltant del Sol, i més tard al Pioneer Venus Orbiter a Venus. Uns segons més tard, el satèl·lit Vela, Prognoz 7 i l'Observatori Einstein en òrbita al voltant de la Terra es van inundar. L'últim satèl·lit impactat va ser l'ISEE-3 abans que l'explosió sortís del Sistema Solar.

## Referències

* ↑ Hurley, K.; Mitrofanov, I. G.; Golovin, D.; Litvak, M. L.; Sanin, A. B. «The Interplanetary Network» (en anglès). EAS Publications Series, 61, 2013, pàg. 459–464. DOI: 10.1051/eas/1361074. ISSN: 1633-4760.
* 1 2 Mazets, E. P.; Golenetskii, S. V.; Il'inskii, V. N.; Aptekar', R. L.; Guryan, Yu A. «Observations of a flaring X-ray pulsar in Dorado» (en anglès). Nature, 282, 5739, 01-12-1979, pàg. 587–589. DOI: 10.1038/282587a0. ISSN: 1476-4687.
* ↑ Higdon, J. C; Schmidt, M. «Apparent spatial uniformity of the gamma-ray bursts detected by the KONUS experiment on Venera 11 and Venera 12». The Astrophysical Journal, 1990, pàg. 13-17.
* ↑ Hurley, K. C. «Collaborative analysis of solar maximum mission, Venera and Prognoz solar x-ray bursts.» (en anglès). Semiannual report, February-July 1988, 01-10-1988.
* ↑ Christian, DJ; Swank, JH «The Survey of Low-Mass X-Ray Binaries with the Einstein Observatory Solid-State Spectrometer and Monitor Proportional Counter». The Astrophysical Journal Supplement Series,, 109, 1, 1997, pàg. 177–224.

## Enllaços externs

* IPN Progress Report Arxivat 2014-02-28 a Wayback Machine. A Quarterly Refereed Journal
* IPN Status report IPN status as of September 24, 2007.
# Pitoclides

Pitoclides (grec antic: Πυθοκλείδης, llatí: Pythocleides) fou un destacat músic del temps de Pèricles nadiu de l'illa de Ceos, però que va florir a Atenes sota el patronatge de Pèricles, a qui va ensenyar música, segons que diu Plutarc. També va ser un filòsof pitagòric que va tenir com a deixeble a Agàtocles.
És un dels músics al que s'atribueix l'invent de la música mixolídia.

## Referències

* ↑ Pythocleides a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 629
# Pisutnes

Pisutnes (en persa Pišišyaothna, en grec antic Πισσούθνης) va ser un sàtrapa persa de Lídia circa el 440 aC al 415 aC. Segurament formava part de la Dinastia Aquemènida.
Va governar la satrapia lleialment durant uns vint anys i de sobte, cap a l'any 420 aC es va revoltar contra el rei Darios II per causes que no es coneixen. Just llavors havia acabat a Grècia la part de la guerra del Peloponès coneguda com a guerra d'Arquidam (431 aC a 421 aC) i va poder contractar mercenaris grecs. El rei persa va enviar a Tisafernes com a nou sàtrapa i amb la missió de dividir els mercenaris i acabar amb la revolta. Tisafernes va aconseguir de subornar al cap dels mercenaris i Pisutnes va perdre suports, segurament l'any 415 aC. Llavors Tisafernes li va oferir negociacions, i quan Pisutnes es va presentar al lloc on s'havia de negociar, va ser detingut i una mica després executat per orde directe del rei Darios II de Pèrsia.
El seu fill Amorges de Cària, va continuar la rebel·lió a Cària, amb centre a Iasos.

## Referències

* ↑ «Pissuthnes». Livius.org. [Consulta: 1r juny 2021].
# Sarre-Union

Sarre-Union (en alsacià Buckenum) és un municipi francès, situat a la regió del Gran Est, al departament del Baix Rin. L'any 1999 tenia 3.356 habitants.
Forma part del cantó d'Ingwiller, del districte de Saverne i de la Comunitat de comunes de l'Alsace Bossue.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2005 |
| 2.645 | 2.965 | 3.130 | 3.169 | 3.159 | 3.356 | 3.459 |

## Administració

Llista d'alcaldes :
| Període | Identitat | Partit |
| 2001- | Marc Séné | |